SAPD waarsku teen ‘polisiemanne’ wat roofFoto: SAPD, Facebook Die Suid-Afrikaanse Polisiediens het ŉ waarskuwing uitgereik in verband met misdadigers wat hulle glo as lede van die polisie voordoen voordat hulle mense beroof. Dit volg nadat drie verdagtes van Welkom in die Vrystaat vroeër vandeesmaand onder valse voorwendsels toegang tot ŉ vrou se huis verkry het haar huis daarna geplunder het. Volgens die Welkom-polisie is niks in die voorval gesteel nie. Die verdagtes is glo deur veiligheidsbeamptes by die hek voorgekeer nadat die vrou die polisie in kennis gestel het. Volgens die verklaring is die verdagtes tydens die voorlopige ondersoek ook verbind met ŉ soortgelyke voorval in dieselfde woonbuurt. Volgens die verklaring is twee van die verdagtes ŉ voormalige polisiekonstabel en ŉ polisiereservis wat nié meer in die polisiediens werk nie. Die derde verdagte het geen band met die polisiediens nie. Die verklaring waarsku dat lede van die publiek bewus moet wees van die outentieke uniform wat polisielede dra en ook ekstra waaksaam moet wees wanneer ŉ sogenaamde polisieman daarop aandring om toegang tot jou eiendom te verkry. Die polisie benodig ŉ lasbrief om jou huis of perseel te deursoek. Die drie verdagtes word onder meer aangekla van huisbraak en die rig van ŉ vuurwapen.